cyanic-selkie/wikianc huggingface dataset:
Dang (distrikt i Nepal)
Dang har stor tharu-befolkning. Den lille raji-nasjonaliteten holder til i junglene i Chure-åsene i det indre Tarai i Dang og Surkhet.
Romans
Romans er en svensk svart-hvitt filmkomedie fra 1940 i regi av Åke Ohberg. Manuset ble skrevet av Staffan Tjerneld. Den tysk-østerrikske pianisten og komponisten Peter Kreuder spiller seg selv i denne filmen. Sonja Wigert spiller den kvinnelige hovedrollen som Britta Bergman.
Handling
Virksomheten ved Stenbrofors er lagt ned. Eieren, Tor Hjelm, har pådratt seg en stor gjeld til en falsk venn, disponent Fredriksson, som egentlig bare vil ha kloa i bruket. Fredriksson tilbyr Hjelm et oppgjør. Han tviler. Som en siste mulighet følger han gartneren Britta Bergmans forslag om å forvandle bruksherregården til hotell, men gjestene uteblir. En dag kommer filmstjernen Greta Garbo dit, men det viser seg bare å være Ann (venninnen til Tors kamerat, Sten) som har kledd seg ut i baskerlue, mørke briller og ulster. Når det i en telefonsamtale fra Stockholm meldes om at Peter Kreuder og hans impressario er på vei til hotellet, tror alle at det er en ny spøk. Kreuder og impressarioen blir tatt imot deretter.
Phetchabun (provins)
Changwat Phetchabun (norsk: provinsen Phetchabun) er en provins i det det sentrale nordlige Thailand. Provinsen grenser mot følgende provinser fra nord mot sør (med klokken): Loei, Khon Kaen, Chaiyaphum, Lopburi, Nakhon Sawan, Phichit og Phitsanulok.
Arealet er 12 668,4 km², og befolkningen (2000) anslås til 965 784 innbyggere. Provinshovedstad er byen Phetchabun.
Administrativ inndeling
De elleve distriktene (amphoe) i denne provinsen er:
Støttevev
Støttevev eller bindevev knytter sammen, støtter og beskytter kroppens organer. Selve cellene er omgitt av intercellulær substans og sterke proteinfibre som begge blir laget av cellene. Det finnes flere typer binde- og støttevev: beinvev, bruskvev, bindevev og fettvev. Bindevev skiller seg fra epitel ved at de ulike formene for bindevev blir kategorisert på bakgrunn av intercellulærsubstansens sammensetning, ikke sammensetningen av celler i vevet.
Intercellulær substans
Intercellulærsubstansen i bindevev består av grunnsubstans og fiber
Grunnsubstans
Grunnsubstansen består hovedsakelig av vann, salter og såkalte Proteoglykaner. Disse er lange polysakkarider (glykosaminoglykaner) som er bundet til proteiner. Proteoglykankompleksene griper delvis inn i hverandre og danner en stabil, gel-lignende struktur. Sure polysakkarider binder positive ioner og vann, og danner en diffusjonsvei for gasser og vannløselige stoffer. Dessuten gir de vevet en viss trykkfasthet, dvs. evne til å motstå deformasjon som følge av trykkrefter.
Fiber
Bindevev har tre hovedtyper av fiber: kollagene, retikulære og elastiske
Kollagenfibre
Kollagenfibre utgjør mesteparten av bindevevets strukturelle komponent. Det finnes 25 typer, hvorav omtrent 90% av kollagenet i kroppen er type I. Kollagenfibre kjennetegnes ved stor strekkfasthet, dvs. at de i stor grad kan motvirke strekk. Defekter i kollagenproduksjon kan gi utslag som hyperelastitet, som ved Ehlers-Danlos' syndrom
Retikulære fibre
Retikulære fibre består også av kollagen, men disse er mye tynnere og mindre strekkfaste. De består hovedsakelig av kollagen type III. Retikulære fibre har i hovedoppgave å danne et støttende rammeverk for det cellulære innholdet i ulike vev/organer. Disse fibrene er konstruert slik at vevet blir åpent og fritt for diffusjon.
Elastiske fibre
De elastiske fibrene består av elastin, et elastisk protein hvis hovedoppgave er å la vevet returnere til sin opprinnelige form etter mekanisk strekk. Nedbrytning av elastin i lungevevet er hovedårsaken til lungeemfysem som, sammen med kronisk obstruktiv bronkitt, går under samlebetegnelsen KOLS
Sverige under Vinter-OL 1984
Sverige under Vinter-OL 1984. Seksti sportsutøvere, femtien menn og ni kvinner, fra Sverige deltok i åtte, aking, alpint, bobsleigh, langrenn, hurtigløp på skøyter, kunstløp, skiskyting og ishockey under Vinter-OL 1984 i Sarajevo i Jugoslavia. Sverige kom på femteplass med fire gull- to sølv- og to bronsemedaljer. Ishockeyspilleren Mats Waltin var Sveriges flaggbærer under åpningsseremonien.
Amstel
Amstel (forkortelse for Aeme stelle, gammel-flamsk for «område omgitt av vann») er elven i Nederland som Amsterdam har navnet sitt fra. Den kanalisterte elven er 14 km lang og ligger i det vestlige Nederland. Elven renner gjennom Amstel-land og Amsterdam, og faller ut i Het IJ ved begynnelsen av Nordsjøkanalen.
Etter byggingen av en dam ved elvemunningen, ble fiskelandsbyen Amstelredam grunnlagt og ble gitt bystatus rundt år 1300.
Amstel i kunst
Kunstnere som har valgt elven Amstel som objekt er:
Hoplideres
Hoplideres er en slekt av biller som hører til familien trebukker (Cerambycidae). Slekten er endemisk for Madagaskar.
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Utbredelse
Slekten lever på Madagaskar.
Systematisk inndeling
Artlisten følger
Arbeidstillatelse
Norge
Oppholdstillatelse for å arbeide er en tillatelse som kreves av utenlandske statsborgere for å arbeide eller drive ervervsvirksomhet i Norge, uavhengig om personen skal motta godtgjørelse eller ikke. I hovedsak gir Norge to typer oppholdstillatelser til utlendinger som skal arbeide her: faglært og sesongarbeid (i tillegg finnes det ordninger for enkelte arbeidssøkere, sjøfolk, forskere, kulturarbeidere mv.). Det er ikke nødvendig med slik oppholdstillatelse for nordiske statsborgere (danske, svenske, finske og islandske statsborgere) eller statsborgere fra et land som omfattes av EØS-avtalen. Utenlandske statsborgere som bor i Norge og har permanent oppholdstillatelse, har generell adgang til å arbeide og drive ervervsvirksomhet. Utlendingsdirektoratet (UDI) har ansvar for behandling av søknader fra utlendinger som vil besøke eller bo i Norge.
Hvis en norsk arbeidsgiver skal ansette noen som er borger av et land utenfor EU/EØS-området, må man sjekke at arbeidstakeren har gyldig oppholdstillatelse.
Du kan få oppholdstillatelse som sesongarbeider hvis du skal gjøre en jobb som bare kan gjøres på en spesiell tid av året, eller du skal være ferievikar for en fast ansatt. Du må ha fått en jobb før du søker om oppholdstillatelse hos UDI.
Bordtennis under Sommer-OL 1996
Bordtennis under Sommer-OL 1996. Bordtennis var med på det olympiske programmet for tredje gang 1996 i Atlanta. Det ble spilt både singel- og doubleturneringer for herrer og for damer. Alle gullmedaljene ble vunnet av Kina.
Armidale (New South Wales)
Europeisk bosetning begynte tidlig i 1830-årene. Navnet kommer fra Armadale på Skye i Skottland.
Flere skip i Royal Australian Navy har fått navnet HMAS «Armidale» etter byen. Armidale bispedømme i den katolske kirken har sete i byen.
Le Vitrail diabolique
Le Vitrail diabolique er en fransk stumfilm fra 1911 regissert av Georges Méliès.
Johnny Bergh
Johnny Odd Bergh (født 6. mai 1934 på Austrheim, oppvokst i Bergen, død 23. desember 2014 i Bærum) var en norsk produsent, manusforfatter og regissør som har stått sentralt i utviklingen av norsk TV. Frem til slutten av 1990-tallet var han en av de mest sentrale og innflytelsesrike personene innen norsk TV-underholdning.
Fra en karriere som jazzmusiker og komedieskuespiller i Bergen, via skuespillerutdannelse ved Statens teaterhøgskole i Oslo, ble Johnny Bergh hentet til NRK Fjernsynet av Otto Nes i 1958. Han ble ansatt nummer 12, og ble etter kort tid en markant regissør og produsent.
Bergh produserte flere tusen TV-programmer. Mange ble toneangivende for norsk underholdning, gikk over flere sesonger – og flere av dem er fremdeles i produksjon. Eksempler på programmer er Lørdagskveld med Erik Bye, Kontrapunkt, Momarkedet, Kvitt eller dobbelt, Ta sjansen, Dette er ditt liv, Nyttårsshow, OL-show, Spellemannprisen og Melodi Grand Prix. Han var dessuten ansvarlig for de fleste store Nordvision-sendingene i fjernsynets barndom. Bergh hadde også regi på store konserter med internasjonale artister som Ella Fitzgerald, Duke Ellington, Bill Evans, Jim Reeves og Otis Redding. Fra 1986 til 1990 var Bergh redaksjons- og nestleder i underholdningsavdelingen, med blant annet hovedansvar for lørdagsunderholdningen.
Fylkesvei 7758
Fylkesvei 7758 går mellom Hov og Stordalen i Tromsø kommune.
Johnny Bergh
Bergh hadde stor betydning som forbilde, inspirator, veileder og grunnleggende formskaper av TV som billedmedium. Han var den første som i det unge fjernsynsmediet i Norge kunne formidle et innhold i bilder. Han skapte gjennom sitt arbeid en skole for billedregi som det har blitt bygget videre på til det profesjonelle nivå som finnes i Norge i dag.
Bergh var gift med TV-produsenten Bitte Monn-Iversen, og var gjennom dét svigersønn til komponist og produsent Egil Monn-Iversen og skuespiller, sanger og komiker Sølvi Wang.
Jazzmusikk og skuespillerfag
Johnny Bergh startet sin karriere i underholdningsbransjen som jazztrommeslager i Bergen tidlig på 50-tallet, og var en frekventerende musiker på The Golden Club og i arrangementer ved konsertbyrået Swing. Gjennom sin jazzkarriere spilte han blant annet i orkesterne Kjell Tombras orkester, The Melody Makers og Steiner Binder Larsens orkester, og hadde dessuten konserter med to egne band Johnny Berghs rytmekvintett og Johnny Berghs orkester. Unikt for Berghs orkestre var at slagverket fikk en fremtreden plass. Jørg-Fr. Ellertsen var impresario for Berghs to egne orkestere. Han var også aktiv som skuespiller i Komedieteatret i Bergen.
Fylkesvei 7758
Beskrivelse
Det har vært foreslått å bygge veien videre den siste biten inn til fjordbotnen, hvor fylkesvei 293 (Troms) går over det korte eidet til europavei 8 ved Laksvatn, for å unngå omveien gjennom Nakkedalen. Men den veiløse strekningen går gjennom den svært rasfarlige Storura, og på grunn av kostnadene dette ville medføre har prosjektet foreløpig ikke latt seg gjennomføre.
Johnny Bergh
Jazzmusikk og skuespillerfag
Bergh var utdannet skuespiller fra Statens teaterhøgskole, der han var elev i skolens tredje kull fra 1955. Han arbeidet tett med med-studenten Tom Tellefsen, og ved siden av skuespillerjobber ved siden av studiene opptrådte han også som skuespiller og musiker ved ulike revyer. Etter utdannelsen var han å finne i enkelte oppsetninger ved blant annet Det norske teatret og Nationaltheatret.
Fylkesvei 7758
Beskrivelse
Frem til 2019 hadde veien betegnelsen fylkesvei 51 (Troms).
Johnny Bergh
Jazzmusikk og skuespillerfag
Arbeidet med tv-underholdning gjorde at Bergh sjelden var å finne som skuespiller etter 1958, men han har blant annet hatt mindre roller i Arne Skouens Herren og hans tjenere, Vibeke Løkkebergs Løperjenten, Trotto Libre, O.J. - på nye eventyr, Wesensteen, Hotel Cæsar, Soria Moria og Brødrene Dal og spektralsteinene.
Pionértiden i NRK Fjernsynet
Fjernsynskarrieren startet da Bergh ble hentet direkte fra teaterhøgskolen til NRK Fjernsynet av Otto Nes i 1958. Bergh ble ansatt nummer 12, og ble Norges første innspillingsleder for TV. Han startet umiddelbart arbeidet med de pågående prøvesendingene. Antall ansatte var få i fjernsynets barndom, og de tolv ansatte måtte arbeide med alle programmer. Dermed arbeidet Bergh de første årene med alt fra Dagsrevyen og Nobelprisutdelinger til Fjernsynsteater og åpningssendingen Startskuddet går. Bergh ble  sendt av NRK til studier hos britiske  BBC  og danske  DR.
Berghs tidlige engasjement i fjernsynet gjorde at han sto for en rekke nyvinninger. Blant annet var han i 1959 på skjermen i Norgeshistoriens første musikkvideo sammen med Harald Heide-Steen jr. med musikk av Robert Normann, han var Norges første innspillingsleder for TV og han var den første mannlige tv-verten.
Det tok få år fra ansettelsen til Bergh ble en markant regissør, billedprodusent og produsent - og underholdnings-TV ble hans spesialitet. Han arbeidet tett med underholdningssjef Erik Diesen, og var fast produsent da de sammen testet ut en lang rekke spørreprogrammer, konkurranser og “gavedryss”-formater. Sammen lanserte de også norske Melodi Grand Prix. Han ble også ansvarlig for alle de store Nordvisjonssendingene, og ble i den forbindelse kalt "demonproduceren uten nerver" av svenske aviser. Berghs bakgrunn som jazzmusiker kom godt med som billedprodusent. Det gjorde at han hadde timing, musikalitet og god improvisjonsevne, og førte til at han kunne arbeide med de fleste sjangre, uansett hvor kompliserte produksjonene var.
Musikaliteten kom også til nytte da han hadde billedregi på konserter med store internasjonale artister som Ella Fitzgerald, Duke Ellington, Bill Evans, Jim Reeves og Otis Redding i Njårdhallen og Munchmuseet i Oslo på 1960-tallet. De fleste av disse opptakene eksisterer ikke i dag, da NRK tidligere hadde en "gjenbrukspolitikk" på opptakstaper. Konserten med Otis Redding ble dog funnet i NRKs arkiver, og er i nyere tid gitt ut på DVD som et av få konsertopptak som eksisterer med artisten.
Erik Bye og internasjonale priser
En av de mest sentrale samarbeidspartnerne for Bergh skulle bli Erik Bye. Sammen skapte de suksessprogrammer som Lørdagskveld med Erik Bye og Callevaduville, og reiste gjennom USA for å lete frem interessante norsk-amerikanere. Erik Bye kalte Bergh for "sin høyre hånd, og litt av den venstre". Gjennom sine programmer hentet de en rekke internasjonale stjerner til Norge, skapte ny stolthet over det norsk-amerikanske og utfordret norske holdninger, blant annet gjennom å for første gang i historien la utviklingshemmede få plass i beste sendetid og bli tatt på alvor.
Spesiell oppmerkomhet kom i 1979 med Montreux-programmet To Norway - Home of Giants, der Johnny Bergh og Bjørn Sand sto for regi. De hadde hentet inn en internasjonal programleder, John Cleese, som på den tiden var på høyden av sin internasjonale stjernestatus. Cleese konkurrerte samme år også for BBC med en episode av serien Fawlty Towers. BBC reagerte med irritasjon på denne dobbeltdeltagelsen. Det endte med at det norske humorprogrammet fikk to priser, mens teamet bak britiske  Fawlty Towers fløy hjem uten noen utmerkelser.
80- og 90-tallet
Tidlig på 80-tallet tok han en kort permisjon fra NRK for å være med på å starte Norges første private TV-produksjonsselskap, Infomedia. I 1986 tok han rollen som redaksjons- og nestleder i underholdningsavdelingen, med blant annet hovedansvar for lørdagsunderholdningen. Gjennom denne posisjonen hentet han i 1986 Dan Børge Akerø fra Dagsrevyen til hans første underholdningsprogrammer SenFredag og LørDan.
Nesset kirke
Nesset kirke er kirke i Eidsvåg i Molde kommune, Møre og Romsdal fylke. Den er en del av Den norske kirke og hører til Molde domprosti i Møre bispedømme.
Kirkegården omtales som Eidsvåg kirkegård.
Tellef Øgrim
Tellef Øgrim (født 27. januar 1958 i Oslo) er en norsk impromusiker (fretlessgitar) og komponist, kjent fra band innen både jazz og rock.
Han spilte i oboist Jan Wieses gruppe Bitihorn fra 1976 og ble i 1981 med i Ole Hedemanns band Ung Pike Forsvunnet som ga ut to plater. I 1985 dannet Øgrim soul-rockbandet Duck Spin sammen med vokalist Anne Danielsen. Duck Spin ga ut Wake me when the moon gets up i 1986. Året etter ga han ut albumet Libido med bandet av samme navn. Her spilte han sammen med Henrik Hellstenius, Tore Eide og Inge Norum.
Måge kraftverk
Måge kraftverk er et vannkraftverk i Ullensvang kommune i Vestland.
Tellef Øgrim
Øgrim har skrevet musikk til to teateroppsetninger av regissør Piotr Cholodzinski.
Måge kraftverk
Det er et elvekraftverk som utnytter et fall på 147 meter i Mågeelvi.
Installert effekt er 550 kW fra en peltonturbin. Årsproduksjon er 2,4 GWh.
Tellef Øgrim
Tellef Øgrim har bakgrunn som journalist og redaktør. Han har vært ansatt i NRK og Dagens Næringsliv. Han har vært redaktør for musikkavisa Ballade og er tilknyttet Oslo Business Memo. Øgrim skriver også i Oslo Innovation Magazine og Blue Frontier Magazine.
Tostrup terrasse (Oslo)
Tostrup terrasse (1-9, ingen partallsadresser) er en vei på Gimle i bydel Frogner i Oslo. Det er en relativt smal blindvei opp fra Drammensveien på sørsiden av Gimlehøyden. Opprinnelig skulle veien ha vært forlenget helt opp til Tostrups gate, et navn som også ble brukt på denne veien, men dette prosjektet ble ikke fullført.
I likhet med Tostrups gate har Tostrup terrasse navn etter juveléren Jacob Tostrup, som eide en løkkeeieindom i området.
Orkanen Katrina
Orkanen Katrina var en tropisk orkan, som ble dannet 23. august 2005 over sørøstre Bahamas. Den traff USAs sydøstkyst 29. august. Katrina var en av de mest kostbare naturkatastrofen som hadde truffet USA.
Tostrup terrasse (Oslo)
Alle hus som har adresse hit, er på vestsiden av veien. Det dreier seg om fire sveitservillaer og et murhus. På østsiden er det fjell og noe vegetasjon. Det er også en trapp med gjennomgang til Thomas Heftyes gate oppe på høyden.
Orkanen Katrina
Katrina nærmet seg New Orleans søndag 28. august, og ble vurdert til å være så farlig at over av én million mennesker ble evakuert. Orkanen ble til den 23. august, og ble av USAs nasjonale orkansenter NHC skalert til det maksimale femte trinn på Saffir-Simpson-skalaen. Da orkanen mandag 29. august trakk inn over USAs sydøstkyst, var den nedskalert til tredje trinn, dvs. fortsatt en sterk orkan.
Perioden etter orkanen forsterket problemene. Spesielt var situasjonen ille rundt New Orleans, hvor brudd i dikene forårsaket oversvømmelser i hele byen. Området var lenge et katastrofeområde. Det området som ble erklært føderalt katastrofeområde var plassert under administrasjon av det amerikanske sivilforsvarsorganet FEMA og nasjonalgarden. På tross av mange rapporter om det motsatte ble det ikke erklært unntakstilstand.
Thune & Thürmer
Thune & Thürmer var et kompaniskap mellom arkitektene Jens Kristian Thune (1865–1925) og Edwien Thürmer (1861–1931) i Kristiania fra omkring 1898 til 1923.
Orkanen Katrina
Gjenværende mennesker i New Orleans ble bedt om å trekke til sportsarenaen Louisiana Superdome og konferansesenteret Ernest Morial Convention Center. Titusener av mennesker fulgte oppfordringen, noe som fullstendig overveldet rednings- og vaktmannskapene. Tilgangen på mat og vann var dårlig, og sanitæranleggene brøt fullstendig sammen. Sammen med varmen gjorde dette forholdene svært dårlige. Samtidig ble flyktningene nektet å forlate senteret igjen, og evakueringen tok til bare fredag 2. september, og var fremdeles i gang mandag 5. september.
Thune & Thürmer
De to var relativt nyetablerte som arkitekter, men hadde rukket å utføre noen oppdrag hver for seg før de inngikk samarbeidet på høyden av byggeboomen mot slutten av 1890-årene. Firmaet hadde varierte oppdrag, fra leiegårder til verkstedbygninger (blant annet for Thunes eldre bror Andreas Lauritz Thune ved Thunes mekaniske verksted), andre industribygg og forretningslokaler, bankbygg og villaer. Thune ser ut til å ha utført de fleste av tegningene.
Orkanen Katrina
I New Orleans tok det lang tid å reparere skadene. Ennå midt i oktober 2005 var det 300 000 mennesker som hadde flyktet og ikke vendt tilbake, og antallet innbyggere som overnatter hver natt var estimert til rundt 60 000, langt lavere enn den halve millionen som overnattet før Katrina. Ennå var ikke en eneste offentlig skole åpnet, og bare to av byens åtte sykehus var i drift.
Tap av menneskeliv
12. september var det fremdeles bare 426 bekreftet omkommet. «Antallet døde etter Katrina-katastrofen er veldig mye lavere enn myndighetene har fryktet», uttalte generalløytnant Russel Honore, leder for det militære hjelpearbeidet. BBC meldte 19. september at 710 lik var hentet ut, og 22. september meldte nyhetsbyrået AP at det offisielle dødstallet var oppjustert til 1060. Senere er det oppjustert til 1833.
Materielle skader
For første gang i historien ble det utsendt evakueringsordre for New Orleans, fordi 70 prosent av byen lå under havoverflaten, og stormfloen i forbindelse med stormen ventet å nå åtte meter over normalen. En bølgemålingbøye på havet målte 15 meter høye bølger før sendeslutt. Eksperter estimerer at en million mennesker kan bli hjemløse.
Mer enn 5 millioner husholdninger ble strømløse i stormområdet, og det antas at det ville ta flere måneder før strømforsyning er reetablert.
Tidlige beregninger av ødeleggelsene stipulerte at stormen hadde forårsaket skader tilsvarende 12-25 milliarder dollar. Delstaten Mississippi ble hardest rammet. 19. september meldte BBC at skadene var regnet sammen til 125 milliarder dollar, noe som gjør dette til den mest økonomisk kostbare naturkatastrofen i USA noensinne. BBC siterte også firmaet Risk Management Solutions, som beregner de forsikrede tapene til 60 milliarder fra totalen på 125 milliarder.
I New Orleans brast et dike, slik at det åpnet seg en hull med en lengde på to kvartaler. Blant annet ble Tulane-sykehuset oversvømmet, slik at første etasje måtte evakueres ettersom vannet nådde taket.
Ifølge Det hvite hus har et område på 234 000 km² blitt berørt av orkanen – et område på størrelse med Storbritannia.
Ruprecht von der Pfalz (Köln)
Ruprecht von der Pfalz (født 27. februar 1427, død 26. juli 1480 i Burg Blankenstein) var kurfyrste og erkebiskop av Köln 1463 til 1480 og hertug i hertugdømmet Westfalen. Han var sønn av Ludwig III og hans andre kone Mechthild von Savoyen.
Orkanen Katrina
Materielle skader
1. april 2006 hadde Bush-administrasjonen forsøkt å tildele 105 milliarder dollar til reparasjoner og gjenoppbygging, noe som gjorde Katrina til den til da mest kostbare naturkatastrofen i USA.
Andre økonomiske konsekvenser
Det rapporteres om dramatiske økninger i bensinprisene rundt i hele Nord-Amerika, samtidig som myndighetene har begynte å tappe av den strategiske oljereserven. 10 % av raffineringskapasiteten i USA ligger i området og er helt eller delvis ute av drift. I tillegg så har 20 eller flere oljerigger slitt seg, sunket eller er savnet på havet.
President Bush har midlertidig løftet det som kalles The Jones Act, som forbyr utenlandske selskaper å frakte olje til USA.
Orkanen kan redusere USAs bruttonasjonalprodukt med så mye som 0,5%, har finansminister John W. Snow uttalt. Dette skyldes økte drivstoffkostnader og tap hos de lokale bedriftene. Snow la til at bruttonasjonalprodukt året etter kan komme til å ligge 0,5% over 2005, på grunn av gjenreisning og gjenoppbygging i de berørte områdene.
Ifølge kongressens budsjettkontor kan så mye som 400 000 jobber ha gått tapt. BBC meldte 19. september at det var registrert 68 000 arbeidsledige som en følge av stormen.
Organisert respons
Den organisert responsen til Katrina begynte før stormen, da FEMA starter forberedelser som inkludert alt fra logistikk til et gravleggingslag med lastebiler med kjølehenger. Mer en 11 000 soldater fra Nasjonalgarden samt 7 7200 soldater i aktiv tjeneste er for tiden (2. september) stasjonert i regionen for å hjelpe til. Et antall på 10 000 soldater fra Nasjonalgarden blir mobilisert i øyeblikket.
Det amerikanske senatet har bevilget $10,5 milliarder i nødhjelp. Representantenes hus godkjente forslaget 2. september uten debatt.
Nasjonalgarden
Den opprinnelige mobiliseringen av Nasjonalgarden ble påvirket av at 35% av styrkene Louisiana National Guard var sendt til Irak, inkludert egnet utstyr som HMMWV feltvogner som kunne vært i stand til å forsere vannmassene. Avtaler delstatene imellom reduserte ulempene ved dette noe, da gardister fra nabostatene ble mobilisert i innledningsfasen.
Kystvakten
Den amerikanske kystvakten svarte med å flytte så mange helikoptre som mulig til området, inkludert så langt unna som Cape Cod, Massachusetts. 500 reservister ble også mobilisert.
Marinen
Den amerikanske marinen sendte også styrker til området like etter orkanen traff :
De amfibiske landingsskipene bærer CH-53 Sea Stallion og SH-60 Sea Hawk helikoptre som tidlig ble satt inn i redningsoperasjonen. «Harry S. Truman» var kommandosenteret for marinens operasjoner i området.
Generalløytnant Russel L. Honoré fra den amerikanske hæren ble utnevnt som øverstkommanderende for de militære styrkene, og satte opp hovedkvarter på Camp Shelby i Mississippi.
Annen ikke-militær respons
FEMA sendte 10 redningslag fra rundt i landet til området for å lete etter overlevende, samt 23 førstehjelpslag. De samarbeidet også med den amerikanske samferdselsdepartementet om å sende 1 700 lastebiler med vann, is og feltrasjoner. Departementet sendte også 390 lastebiler med vann, presenninger, campingvogner og gaffeltrucker nedover.
Den amerikanske offentlige helsetjesten aktiviserte kriseberedskapen sin og sendte dusinvis med personell for å koordinere den medisinske nødhjelpen. Selv om flyplassene i området er stengt så sendte luftfartsverket personell for å hjelpe til å gjenåpne en rullebane på Louis Armstrong New Orleans International Airport slik at nødhjelp kunne flys inn.
Skoler og høyskoler i Texas, Louisiana og Arizona ) tar inn studenter som har blitt hjemløse, selv de fra utenfor delstaten.
Amerikanske Røde Kors mobiliserte den største hjelpeaksjonen i sin 124-årige historie. Mer enn 250 lastebiler med nødhjelp ble først sendt nedover. Den 11. september hadde organisasjonen gitt husly til rundt 160 000 evakuerte og servert 6 millioner måltider. De drev også 675 mottak i 23 forskjellige delstater. Den store mobiliseringen engasjerte rundt 23 000 mennesker, som fra midten av september trengte avløsning. Røde Kors gikk derfor ut 11. september og varslet at de trengte 40 000 nye frivillige.
Mange land, mange av de fattigere enn USA, tilbød nødhjelp. Amerikanske myndigheter reverserte 4. september en tidligere politikk om å takke nei til slik hjelp.
Sarnvad
I J.R.R. Tolkiens fiktive verden Midgard er Sarnvad et vadested over elva Baranduin (Brennvina). Sarnvad ligger helt på den sørlige kanten av Hobsyssels grenser, eller så vidt utenfor.
En vei som begynner ved Miklaból krysser elva ved Sarnvad, og møter senere Grønnveien lenger sør. Det er ved denne veien at Ringskrømtet Khamûl kommer inn i Hobsyssel for å lete etter den ene ringen.
Sigurd Erdal-Aase
Sigurd Erdal-Aase (født 30. januar 1984 i Akershus) er en norsk økonom og hundekjører. Han har blant annet vunnet norgesmesterskap i hundekjøring.
Bakgrunn
Familien bodde i Lakselv i Finnmark fram til 1992, da de flyttet til Lillehammer. Faren Asbjørn Erdal-Aase er også en premiert hundekjører. Sigurd Erdal-Aase er barnebarn av Ole Petter Lossius (psykiater) som satt i konsentrasjonsleir under andre verdenskrig og senere fikk kongens fortjenstmedalje i gull for sitt arbeid med HPVU refomen, han er også barnebarn av Gunnar Erdal-Aase (lege) som ble senior norgesmester i 5 kamp 18 år gammel.
Idrett
Som ung var Erdal-Aase aktiv innen flere idretter. I tillegg til hundekjøring spilte han også fotball på Fåberg Fotball Lillehammer fram til seniornivå. Han har også blitt nummer 148 i Lillehammer–Oslo på landeveissykkel på tiden 4.59 i 2004.
Erdal-Aase ble som 13-åring europamester i hundekjøring, slede, firspann for juniorer i Sveits. Han måtte ha dispensasjon for å starte fordi aldersgrensen var 14 år. Erdal-Aase ble norgesmester i åpen klasse, sprint for seniorer som 18-åring. Dette var hans første sesong som senior. Han har også en sjetteplass fra VM i Tyskland i 2003, og sølv fra EM i 2005. I tillegg har han VM-sølv som junior i Alaska 2001
Arbeidsliv
I 2006 begynte Erdal-Aase på Norges handelshøyskole i Bergen. Han opprettet et aksjeselskap i 2007 innen aksjehandel. Fra 2011-2016 arbeidet han i Varner Gruppen som business controller i Dressmann. Fra 2016 har Erdal-Aase vært daglig leder for Angstringen Norge.
La Digue
La Digue er en fransk stumfilm fra 1911 regissert av Abel Gance.
Škoda Kodiaq
Škoda Kodiaq er en mellomklasse-SUV som produseres av den tsjekkiske bilprodusenten Škoda, som er en del av Volkswagen Group.
Toyama (Toyama)
Toyama (japansk: 富山市 – Toyama-shi) er hovedstaden i Toyama-prefekturet på den japanske øya Honshu.
Alvin (navn)
Alvin er et mannsnavn.
Etymologi
Alvin er en yngre form av flere germanske navn:
Albin er en kortform av Albwin. Elvin er en nordisk form av engelske Elwin, en nyere form av Ælfwine. Ailwin var en variant av Ælfwine.
Utbredelse
Ælfwine er kjent brukt i England fra 800-tallet. Ælfwine var et populært mannsnavn i England fra 900-tallet til 1000-tallet. Ailwin var et populært mannsnavn i England på 1200-tallet.
Alvin og relaterte navn har navnedag i flere land, oftest 1. mars:
Kjente personer med navnet
Personene i listene er ordnet kronologisk etter fødselsår.
Ulrike Klotz
Ulrike Klotz (født 15. november 1970 i Cottbus), tysk turner som deltok i de olympiske leker 1988 i Seoul.
Klotz vant en olympisk bronsemedalje i turn under Sommer-OL 1988 i Seoul. Hun var med på det østtyske laget som kom på tredjeplass i mangekamp for damer bak Sovjetunionen og Romania. De andre på laget var Dagmar Kersten, Gabriele Fähnrich, Martina Jentsch, Bettina Schieferdecker og Dörte Thümmler.
Furuberget
Furuberget kan vise til:
Southern Comfort
Southern Comfort har flere betydninger:
Fylkesvei 8026
Fylkesvei 8026 går mellom Akkarfjord og Hønsebyhamn i Hammerfest kommune, delvis som fergestrekning. Veien over land er 21,9 km lang, fergestrekningen 3,6 km.
Frem til 2019 hadde veien betegnelsen fylkesvei 114 (Finnmark).
Den transamerikanske jernbanen
Den transamerikanske jernbanen var den første jernbanen som gikk tvers over Nord-Amerika, og ble bygd i perioden 1863 til 1869. Jernbanen var 3,069 km lang, strakte seg fra Sacramento i vest til Omaha i øst, og ble bygd av de to jernbaneselskapene Central Pacific Railroad og Union Pacific Railroad.
Bakgrunn
Prosjektet ble startet av den amerikanske ingeniøren Theodore Judah, som i 1861 reiste til Washington, D.C. for å presentere sitt forslag om en transamerikanske jernbane for senatet og president Abraham Lincoln. Forslaget ble godt mottatt, og 1. juli 1862 ble Pacific Railroad Act vedtatt som ga de to selskapene tillatelse til å starte byggingen.
10. mai 1869 ble den siste skinnespikeren – av gull – slått inn ved Promontory Summit rett utenfor Ogden, Utah.
Byggingen
Arbeidet med byggingen ble betalt av den amerikanske staten, og byggeselskapene ble betalt etter hvor mange engelsk mil som ble fullført. Dette resulterte i at Central Pacific Railroad ikke tjente mye på å legge skinnene gjennom fjellkjeden Sierra Nevada, øst i California. Arbeidet var i tillegg mye farligere i fjellene, ettersom gode sprengningsmetoder fremdeles ikke var oppfunnet, og mange arbeidere mistet livet som resultat av uforsiktig omgang med nitroglyserin, mange skred og andre ulykker.
Dette i motsetning til Union Pacific Railroad, som tjente stort på å legge skinner over det forholdsvis lette terrenget øst i USA.
Jernbanen i dag
En stor del av jernbanen finnes den dag i dag, mesteparten i områdene rundt Sierra Nevada, Utah og Wyoming. Også stedet hvor de to jernbanelinjene møttes er blitt bevart, og er et godt besøkt turistmål.
El Salvadors sentralbank
El Salvadors sentralbank (spansk Banco Central de Reserva de El Salvador) er sentralbanken i El Salvador.
Kvambrua
Kvambrua (Nye Kvam bru) eller Lågen bru er en spennbetongbro (skråkabelbro) på E6 i Nord-Fron i Gudbrandsdalen. Den ble bygget som en del av strekningen Frya-Sjoa, som inngår i E6 Biri-Otta-prosjektet. Broen krysser Lågen ved den nordlige åpningen av Teigkamptunnelen ved Kvam og er 273 m lang. Broen åpnet desember 2016 og er en såkalt skråkabelbro. Broen har to kjørefelt og største bredde 18 meter. Tårnene har en største høyde på 60 meter og de går 50 meter over brudekket. Byggekostnadene ble anslått til 190 millioner kroner. Den ble i forbindelse med anlegget omtalt som Lågen bru.
El Salvadors sentralbank
Historie
Sentralbanken ble stiftet 19. juni 1934 som et aksjeselskap. Den ble opprettet for å styre kredittmengden og etterspørselen etter valuta i landet, for å stabilisere verdien av deres daværende valuta, salvadoransk colón. Etableringen skulle også styrke likviditeten til de kommersielle bankene. Sentralbanken fikk også en eksklusiv rett til å utstede valuta.
17. september 1970 ble det vedtatt en lov som ga myndighetene rett til å regulere aktiviteter innen penger, kreditt og valuta i landet. Tre år senere, 23. august 1973 ble et statlig valutaråd (Monetary Board) etablert, som skulle formulere landets pengepolitikk. Sentralbanken skulle utøve denne politikken. Dette valutarådet overtok også oppgaven med å overvåke landets finansinstitusjoner.
Breiangen
Breiangen er havområdet der Drammensfjorden møter Holmestrandfjorden og Oslofjorden, på begge sider av fylkesgrensen mellom Viken og Vestfold og Telemark, og øst for Holmestrand og sør for Hurumlandet. Den sørligste begrensningen er Horten.
El Salvadors sentralbank
Historie
7. mars 1980 gikk nasjonaliseringen et steg videre, da Loven om nasjonalisering av kredittinstitusjoner og spare- og utlånsvirksomheter ble vedtatt, og deres aksjer ble overtatt av staten. Statens konsolidering av forvaltningen av hele penge-, valuta- og kredittpolitikken ble fullført 25. mars 1982, da Loven om pengestyring (Monetary Regime Law) ble vedtatt.
Breiangen
Havområdet er inntil ca. 100 meter dypt. Tofteholmen og Ranvikholmen i øst er vulkanske, og har Norges høyeste middeltemperatur. Midt i Breiangen ligger den fredede og botanisk enestående øya Mølen. Området rundt fjorden har trolig Norges største bestand av misteltein.
Det ligger en rekke gravhauger fra bronsealderen og jernalderen på kystene og øyene rundt Breiangen, blant annet ved Rødtangen, Ersvika, og på Mølen. Området har vært en viktig ferdselsåre i århundrer.
El Salvadors sentralbank
Historie
1980-tallet ble preget av mangelfull økonomisk styring, politisk og sosial ustabilitet, konflikter og ødeleggelse av den økonomiske infrastrukturen. Dette gjorde mange banker og andre finansinstitusjoner insolvente. El Salvadors økonomi var teknisk sett konkurs. Det ble igangsatt et reformprogram, der bl.a. sentralbanken fikk en ny rolle, som bl.a. innbefattet overvåking av finansnæringen, forvaltning av lisenser for bankdrift og integrasjon av hele det finansielle systemet. Man fikk omdefinert penge-, kreditt- og valutapolitikken, og sentralbanken ble igjen privatisert. Den nye loven for overvåkning av finansnæringen ble godkjent i 1990, og etablerte sentralbanken som en selvstendig institusjon.
Året etter, 12. april 1991 kom den nye sentralbankloven (Organic Law of the Central Reserve Bank of El Salvador), som fastsatte dens rolle som en offentlig, selvstendig institusjon. Loven definerte også sentralbankens mål:
London Marathon 2019
London Marathon 2019 ble arrangert 28. april 2018, og var den 39. utgaven av London Marathon.
Eliud Kipchoge løp den nest raskeste maraton som noensinne er løpt, med 2:02:37, og Brigid Kosgei vant kvinneklassen.
El Salvadors sentralbank
Historie
Sentralbankens ansvar for kreditt mot privat sektor ble fjernet i 1994, da den nye Multisectorial Investment Bank ble etablert.
1. januar 2001 ble landets valutaintegrasjonsprosess fullført, ved at Valutaintegrasjonsloven trådte i kraft. Loven betød en fastkurspolitikk, der 1 USD settes lik 1 salvadoransk colón. I dag blir det ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.
Sentralbanksjef
Sentralbanksjef er pr mai 2016 Oscar Cabrera Melgar. Han overtok etter Marta Evelyn de Rivera 1. mai 2014.
Changi Airport SkyTrain
Changi Airport Skytrain er en people mover som forbinder terminal 1, 2 og 3 på Singapore Changi internasjonale lufthavn. Togene som anvendes kalles Crystal Mover, laget av Mitsubishi. Tidigere ble Bombardier CX-100 brukt. Systemet bruker betegnelsen SkyTrain, en betegnelse mye brukt på andre flyplasstog, som f.eks Düsseldorf SkyTrain.
Linjene har syv ulike stasjoner.
Gabriel Bataille
Gabriel Bataille (1575–1630) var en fransk luttenist og komponist.
Bataille levde og virket ved det franske kongehoffet, der han var Maître de Musique, først for Maria de' Medici, som var regent for sønnen Ludvig XIII, og senere for kongens hustru, Anna av Østerrike.
Ni bøker med airs de cour og airs à boire (drikkeviser) for sangstemme og lutt er bevart etter Bataille. Mellom 1608 og 1615 gav han ut ut seks samlinger (livres) under tittelen Airs de différentes autheurs, mis en tabulature de luth par Gabriel Bataille, dvs. samlinger med luttmusikk av ulike komponister intabulert av Bataille. Disse utgivelsene førte til at Pierre Ballard gav ut en serie Airs de coeur, hvor enkelte av Batailles sanger finnes. Ellers skrev Bataille en mengde ballettmusikk til bruk ved hoffet.
Av kjente airs de cour fra Batailles penn kan nevnes Ma bergère non légère og Un satyre cornu.
Sjakk-OL 1933
Sjakk-OL 1933 (sjakkolympiaden) ble arrangert i Folkestone i Storbritannia i 1933.
So Sau Wah
So Sau Wah (født 26. august 1985) er en hongkongkinesisk roer som spesialiserer seg i singlesculler. Under Sommer-OL 2012 i London representerte han landet sitt, der han ble nummer 25.
The Dream (1911)
The Dream er en amerikansk stumfilm fra 1911, regissert av Thomas H. Ince.
Handling
Historien er sentrert rundt en veldig frekk ektemann som forsømmer sin tålmodige, kjærlige kone for å nyte en sen kveld på byen. Når han kommer hjem alt for full og irritabel, mishandler han sin kone.
Men deretter sovner mannen, og han opplever en drøm som får ham til å revurdere måten han oppfører seg på.
30th Anniversary 1982–2012 – Live in Concert with Trondheim Symphony Orchestra
30th Anniversary 1982–2012 – Live in Concert with Trondheim Symphony Orchestra er et livealbum/DVD med TNT og Trondheim Symfoniorkester. Utgivelsen ble tatt opp og filmet 2. juni 2012 på Clarion Hotel & Congress i Trondheim med alle TNTs vokalister gjennom tidene, Dag Ingebrigtsen, Tony Harnell og Tony Mills.
Dalhousie Springs
Dalhousie Springs er en samling artesisk brønner i Witjira nasjonalpark i den vestlige delen av Simpsonørkenen 180 kilometer nordøst for Oodnadatta i Sør-Australia. Vannet fra brønnene holder en temperatur på 38-40 grader. Vannet inneholder mye mineraler, men er drikkbart.
Flere unike fiskearter lever i vannene rundt Dalhousie Springs.
Jackie Coogan
Jackie Coogan (født 26. oktober 1914 i Los Angeles, California, død 1. mars 1984) var en amerikansk skuespiller som begynte sin filmkarriere som barneskuespiller i stumfilmer. Han huskes best fra rollen som den lille gutten i stumfilmen Småen, sammen med Charlie Chaplin.
Grynet Molvig
Anna-Kristin «Grynet» Molvig Lewenhaupt (født 23. desember 1942 i Råde) er en norsk skuespiller og vokalist.
Hun ble en kjent vokalist, først i Kjell Karlsen og Willy Andresens swing-utgivelser, etterfulgt av egne pop-singler. Hun fikk innpass i filmer (1961–) og revyscenen, med debut Chat Noir (1964). Hun vant den norske Melodi Grand Prix-finalen (1966) med «Intet er nytt under solen» av Arne Bendiksen, men Åse Kleveland fremførte sangen i den internasjonale finalen.
Som skuespiller har Molvig opptrådt i mange seriøse og lettere sammenhenger. Hun var med i komikerduoen Hasse og Tages revy Spader Madame og hadde også hovedroller i flere av deres filmer. Hun var ved Stockholms stadsteater (1968–82) og samarbeidet i flere år med Povel Ramel. I 1973 hadde hun hovedrollen i Alfred Jansons og Anders Byes syngespill Et fjelleventyr på Den Norske Opera. Hun har også opptrådt jevnlig på revyscenen.
I 2006 gjorde hun comeback i rollen som Jackie i musikalen Sweet Charity, som ble en kritiker- og publikumssuksess i Stockholm og senere på turné i Sverige. I 2016 var hun med på å spille inn sesong to av den svenske TV-krimserien Gåsmamman.
Hun var gift med komponist Alfred Janson fra 1965, før hun i 1983 giftet seg med den svenske greven Carl Adam Lewenhaupt («Noppe»). Hun er mor til skuespilleren og regissøren Teodor Janson.
Jackie Coogan
Coogan ble kjent som karakteren onkel Fester i TV-serien The Addams Family på 1960-tallet. Han saksøkte sin mor og stefar fordi de hadde sløst bort pengene han tjente som skuespiller i barne- og ungdomsårene. Dette gjorde at myndighetene i California vedtok den første kjente loven om rettsvern angående inntjeningen til barneskuespillere. Coogan begynte å opptre som skuespiller allerede som barn i både vaudeville, på teater og i filmer. Han debuterte som skuespiller med en ukreditert rolle i 1917 med filmen Skinner's Baby. Charlie Chaplin oppdaget Coogan ved Orpheum Theatre i Los Angeles. Coogans far var også skuespiller.
Operastranda
Operastranda er en badestrand ved Operahuset i Oslo, åpnet i 2021. Den består av sand, stein og gress, og er opparbeidet innenfor den lille holmen Sukkerbiten. Stranden er 100 meter lang og skal være spesielt egnet for barnefamilier og andre som er mindre svømmedyktige. Operastranda er delt i to, med en barne- og familievennlig del og en «voksen» del. Familiedelen er langgrunn og fylt med sand. «Voksendelen» er ikke så grunn og er steinbelagt. Det er også lagt ut en flytebrygge med stupebrett.
Jackie Coogan
Coogan blir best husket som barneskuespiller for sin rolle i filmklassikeren Småen fra 1921 der han spilte mot Charlie Chaplin. Mange av hans tidlige filmer er gått tapt eller er ikke lenger tilgjengelige. Coogan studerte ved flere høyskoler, blant disse var University of Southern California. I 1932 sluttet han ved Santa Clara University grunn av dårlige karakterer. Den 4. mai 1935 var Coogan eneste gjenlevende i en dødelig bilulykke i San Diego County som tok livet av hans far og hans beste venn Junior Durkin, en barneskuespiller kjent som Huckleberry Finn i to tidlige filmer fra 1930-tallet. Ulykken fant sted få måneder før Coogan fylte 21 år.
Som barnestjerne tjente Coogan anslagsvis mellom 3 og 4 millioner amerikanske dollar, men pengene ble brukt opp av hans mor og stefar, Arthur Bernstein, på utskeielser som f.eks pelskåper, diamanter og dyre biler. Coogan saksøkte moren og stefaren i 1938, men etter flere juridiske utgifter mottok han rundt 250 000 dollar av sine opprinnelige inntekter. Etter den andre verdenskrig returnerte Coogan til skuespilleryrket og hadde flere roller som ble vist på TV. Han hadde også gjesteroller i TV-serien The Wild Wild West frem til han pensjonerte seg som skuespiller på 1970-tallet.
Det syriske forsvaret
Det syriske forsvaret, eller de syrisk-arabiske væpnede styrker, (- er ) er de militære styrker i Syria. De består av den syrisk-arabiske hær, det syrisk-arabiske luftforsvar, den syrisk-arabiske marine og det syrisk-arabiske luftvern. I tillegg består det av flere paramilitære styrker, som den nasjonale forsvarsstyrke. I henhold til syriske grunnloven, er presidenten i Syria øverstkommanderende for forsvaret.
Det militære forsvaret i Syria er basert på verneplikt. Menn tjenestegjør i det militære fra fylte 18 år, men de er fritatt fra tjeneste hvis de ikke har en bror som kan ta vare på sine foreldre. Siden den syriske borgerkrigen er antallet verneliktige soldater mer enn halvert sammenlignet med situasjonen før borgerkrigen, fra 325.000 til 150.000 soldater i hæren i desember 2014. Dette på grunn av tap, desertering og militærnekting. I 2020 var antallet soldater i hæren mellom 178.000 og 220.000, i tillegg til mellom 80.000 og 100.000 innen irregulære styrker.
Bettina Schieferdecker
Bettina Schieferdecker (født 30. april 1968 i Markranstädt), tysk turner som deltok i de olympiske leker 1988 i Seoul.
Schieferdecker vant en olympisk bronsemedalje i turn under Sommer-OL 1988 i Seoul. Hun var med på det østtyske laget som kom på tredjeplass i mangekamp for damer bak Sovjetunionen og Romania. De andre på laget var Dagmar Kersten, Gabriele Fähnrich, Martina Jentsch, Ulrike Klotz og Dörte Thümmler.
40 kalde bak månen
40 kalde bak månen er Adelheid Seyfarths tredje roman. Den handler om en hverdag preget av forskjellene mellom by og land, mellom bygda og sentralmakten som bestemmer over dem. Romanen er første del i trilogien Graveren.
«Seyfarth demonstrerer her hvordan samtidslitteraturen kan brukes til å formidle nyheter som avisene aldri kan beskrive. (...) en fortelling som er troverdig, allegorisk og til tider grotesk humoristisk på samme tid.» – Bjørn Gabrielsen, Dagens Næringsliv
20. etappe av Giro d’Italia 2021
20. etappe av Giro d'Italia 2021 gikk fra Verbania til Alpe Motta 29. mai 2021.
Damiano Caruso vant etappen.
La caduta di Troia
La caduta di Troia er en italiensk stumfilm fra 1911, regissert av Giovanni Pastrone og Luigi Romano Borgnetto.
Handling
Historien er sentrert rundt Troja, og byens fall:
Prinsen Paris forfører Helena, dronning av Sparta, og tar henne med seg hjem til Troja - hvor faren hans, kong Priam, er leder.
Grekerne erklærer deretter krig mot trojanerne, og etter 10 år med beleiring klarer de endelig å invadere hele byen ved å bruke en stor tre-hest.
Forsvarsadvokatene
Forsvarsadvokatene (originaltittel: The Defenders) var en amerikansk drama- og kriminalserie som gikk på CBS fra 1961 til 1965. Hovedrollene som de to forsvarsadvokatene Lawrence og Kelly Preston ble spilt av E.G. Marshall og Robert Reed. Serien ble skapt av Reginald Rose.
Forsvarsadvokatene var en oppfølger til radio- og TV-serien Studio One, som gikk fra 1948 til 1958. Serien ble i årene 1997 og 98 etterfulgt av fem TV-filmer, hvorpå to regnes som spin-off-produkter.
Serien ble i 1963 belønnet med en Golden Globe for beste TV-drama, og ble i årene den gikk tildelt en rekke Emmy-priser.
Serien gikk sporadisk i Detektimen fra 1963 til 1966.
Handling
Den nyutdannede juristen Kenneth Preston slår seg sammen med sin far, den anerkjente forsvarsadvokaten Lawrence Preston. Sammen havner forsvarsduoen opp i en rekke saker som var «delikate» i 1960-årenes USA, blant annet abort, eutanasi og filmsensur.
Om serien
Forsvarsadokatene ble i 1963 tildelt en Golden Globe for beste dramaserie på TV. Den ble i perioden 1962-64 tildelt tre Emmy-priser i samme kategori, og endte i årenes løp opp med totalt 13 Emmy-priser – blant annet to til hovedrolleinnehaver E.G. Marshall og to til seriens skaper, Reginald Rose.
Seertall
(-) = utenfor topp 30 lista
Gjesteopptredener
Kjente skuespillere som hadde gjesteopptredener i serien.
Edward Asner, Martin Balsam, Ed Begley, Tom Bosley, Richard Bright, James Coburn, Robert Duvall, Peter Fonda, Gene Hackman, Larry Hagman, Dustin Hoffman, Dennis Hopper, James Earl Jones, Jack Klugman, Martin Landau, Cloris Leachman, Robert Loggia, Julie Newmar, Leslie Nielsen, Donald Pleasence, Robert Redford, Martin Sheen, Jon Voight, Gene Wilder,
Elden advokatfirma
Elden advokatfirma AS er et advokatfirma med ca. 130 advokater/advokatfullmektiger. Selskapet er et av landets største prosedyre- og strafferettsfirmaer som tar saker for alle domstoler. Fem av advokatene har møterett for Høyesterett.